नई दिल्ली। जस्टिस केएम जोसेफ की सुप्रीम कोर्ट पहुंचने की राह फिलहाल थोड़ी मुश्किल नजर आ रही है। सुप्रीम कोर्ट में उन्हें जज बनाए जाने को लेकर आज हुई कोलेजियम की बैठक में कोई नतीजा नहीं निकल सका है। फिलहाल इस बारे में कोई भी फैसला नहीं लिया गया है। सूत्रों के मुताबिक मामले को लेकर फिर से बैठक होने की संभावना है। बीते दिनों कोलेजियम ने ही सरकार से जस्टिस जोसेफ को सुप्रीम कोर्ट में जज बनाने को लेकर सिफारिश की थी। जिस पर सराकर ने उन्हें अपनी सिफारिश पर पुनर्विचार करने के लिए कहते हुए जोसेफ की फाइल वापस लौटा दी थी।